送印侍者廣化開山歌
作者：釋慧空
朝代：宋

paragraphs: 君不見東山老人僧中月，法惟直指初無說。
有衆如雲來不休，有飯如山供不徹。
印道人，善時節，不持應器循門乞。
只募同心一萬人，請將大地爲檀越。
或寬平，或曲折，與我福田衣不別。
二彼雖無施受心，萬斛千倉從此出。
若見聞，宜猛烈。
莫守從前慳吝穴。
些兒信種落其中，遍界靈苗齊秀發。